# data[].attributes.body
Το Open University ιδρύθηκε το 1969 και αποτέλεσε ένα από τα πρώτα πανεπιστήμια στον κόσμο που εφάρμοσε εξ αποστάσεως εκπαίδευση με τη χρήση παραδοσιακών μέσων επικοινωνίας.

Οι σπουδαστές λάμβαναν έντυπο εκπαιδευτικό υλικό μέσω αλληλογραφίας και παρακολουθούσαν εβδομαδιαία τηλεοπτικά και ραδιοφωνικά μαθήματα που παρήγαγε το BBC. Η διδασκαλία υποστηριζόταν από 13 περιφερειακά κέντρα και περισσότερα από 300 τοπικά κέντρα μελέτης, όπου οι φοιτητές συναντούσαν συμβούλους και εκπαιδευτές. Το πανεπιστήμιο ανέπτυξε ένα ολοκληρωμένο σύστημα υποστήριξης και καθοδήγησης που εξασφάλιζε συνεχή επικοινωνία και αξιολόγηση μέσω γραπτών εργασιών και ταχυδρομικής αλληλογραφίας. Το μοντέλο αυτό θεμελίωσε τη φιλοσοφία της ανοικτής και εξ αποστάσεως εκπαίδευσης διεθνώς, συνδυάζοντας την προσβασιμότητα με την εκπαιδευτική ποιότητα.

Η μέθοδος αυτή έδωσε τη δυνατότητα σε χιλιάδες ενήλικες να σπουδάσουν από απόσταση, παρά τους περιορισμούς στην επικοινωνία και τη συνεργασία.

Πληροφορίες αντλήθηκαν από το άρθρο του Dorn (1974), “Technology in Education: A Case Study of the Open University”, συγκεκριμένα από τις πρώτες παραγράφους όπου περιγράφεται η ίδρυση, η λειτουργία και τα μέσα διδασκαλίας του ιδρύματος (σελ. 63–65).

# data[].attributes.headline
Μελέτη περίπτωσης: Το Ελληνικό Ανοικτό Πανεπιστήμιο (ΕΑΠ)

# data[].attributes.subject
Μελέτη περίπτωσης: Το Ελληνικό Ανοικτό Πανεπιστήμιο (ΕΑΠ)

# data[].attributes.body
Το Ελληνικό Ανοικτό Πανεπιστήμιο (ΕΑΠ) αποτελεί το κύριο ίδρυμα εξ αποστάσεως εκπαίδευσης στην Ελλάδα και έχει αναπτύξει ένα ψηφιακό σύστημα μάθησης που αξιοποιεί σύγχρονα μέσα και τεχνολογίες. Οι φοιτητές έχουν πρόσβαση σε εκπαιδευτικό υλικό μέσω της ψηφιακής πλατφόρμας (Moodle), όπου παρέχονται βιβλία, βιντεοδιαλέξεις και διαδραστικές ασκήσεις.
Η επικοινωνία γίνεται τόσο σύγχρονα (μέσω τηλεδιασκέψεων) όσο και ασύγχρονα (μέσω forum, email και ανακοινώσεις). Κατά την περίοδο της πανδημίας COVID-19, το ΕΑΠ ενίσχυσε τη χρήση πλατφορμών τηλεδιάσκεψης για τις Ομαδικές Συμβουλευτικές Συναντήσεις (ΟΣΣ), την ηλεκτρονική υποβολή και αξιολόγηση εργασιών, καθώς και εξ αποστάσεως εξετάσεις με ψηφιακά εργαλεία επιτήρησης. Οι φοιτητές απέκτησαν πρόσβαση σε ψηφιακές βιβλιοθήκες, ηλεκτρονικά συγγράμματα και τεστ αυτοαξιολόγησης, βελτιώνοντας την αλληλεπίδραση και την ανατροφοδότηση με τους διδάσκοντες. Η μελέτη δείχνει ότι η χρήση αυτών των μέσων ενίσχυσε την ποιότητα της εξΑΕ, προωθώντας την ευελιξία και την αυτονομία των ενήλικων φοιτητών.

Πληροφορίες αντλήθηκαν από το άρθρο των Kostopoulou, E., & Kostopoulos, K. (2023), “Distance Education and Digital Technologies in Adult Education during the COVID-19 Pandemic: Views of Postrgraduate Students in Hellenic Open University ”, ιδίως από την εισαγωγή όπου περιγράφεται η ψηφιακή λειτουργία του ΕΑΠ (σελ. 1–3).

# data[].attributes.headline
Η Επίδραση της Τεχνητής Νοημοσύνης στη Μεθοδολογία της Εξ Αποστάσεως Εκπαίδευσης

# data[].attributes.subject
Η Επίδραση της Τεχνητής Νοημοσύνης στη Μεθοδολογία της Εξ Αποστάσεως Εκπαίδευσης

# data[].attributes.body
Η Τεχνητή Νοημοσύνη αναμένεται να διαμορφώσει σημαντικά το μέλλον της εξ αποστάσεως εκπαίδευσης, φέρνοντας αλλαγές τόσο στη διδασκαλία όσο και στη μαθησιακή εμπειρία.
Φαίνεται ότι στο άμεσο μέλλον, τα έξυπνα εκπαιδευτικά συστήματα θα μπορούν να προσαρμόζουν το περιεχόμενο των μαθημάτων στις ανάγκες και στο ρυθμό μάθησης κάθε φοιτητή. Οι εικονικοί βοηθοί θα παρέχουν εξατομικευμένη καθοδήγηση και υποστήριξη, ενώ η αυτόματη αξιολόγηση θα διευκολύνει την παροχή άμεσης και στοχευμένης ανατροφοδότησης. Επιπλέον, η Τεχνητή Νοημοσύνη θα συμβάλει στη δημιουργία νέων ψηφιακών μαθησιακών περιβαλλόντων, όπου η εικονική και επαυξημένη πραγματικότητα θα προσφέρουν μια περισσότερο βιωματική και ελκυστική μάθηση. Συνεπώς, θα απαιτηθεί ενίσχυση των δεξιοτήτων των διδασκόντων, αλλά και προσαρμογή των εκπαιδευτικών τους ρόλων και καθηκόντων, όπως και αναθεώρηση ζητημάτων δεοντολογίας και προστασίας προσωπικών δεδομένων.